Ehdotus neuvoston asetus rakennerahastoja koskevista yleisistä säännöksistä annetun asetuksen (EY) N:o 1260/1999 muuttamisesta Peace-ohjelman jatkamisen ja uusien maksumäärärahojen myöntämisen osalta /* KOM/2004/0631 lopull. - AVC 2004/0224 */





Bryssel 13.10.2004 KOM(2004)631 lopullinen 2004/0224(AVC) Ehdotus NEUVOSTON ASETUS rakennerahastoja koskevista yleisistä säännöksistä annetun asetuksen (EY) N:o 1260/1999 muuttamisesta Peace-ohjelman jatkamisen ja uusien maksumäärärahojen myöntämisen osalta (komission esittämä) PERUSTELUT EU tukee rauhanprosessia Pohjois-Irlannissa ja koko Irlannin tasavallan alueella tai sen osissa. Peace-ohjelman strategisena tavoitteena on vuodesta 1995 asti ollut ”vahvistaa rauhalliseen ja vakaaseen yhteiskuntaan johtavaa kehitystä ja edistää sovinnon syntyä”. Tämä rakennerahastojen ainutlaatuinen toimi on jatkoa erityiselle tukiohjelmalle (Peace I), joka otettiin käyttöön 1995–1999 alueen tärkeimpien puolisotilaallisten järjestöjen tulitaukoilmoituksen jälkeen. Huhtikuussa 1998 Belfastin ”pitkäperjantain-sopimuksessa” sovittiin rauhanprosessin poliittisesta ratkaisusta, johon kuului vallan siirtäminen vuoden 1999 lopussa perustetuille Pohjois-Irlannin maakuntahallitukselle ja täytäntöönpanokomitealle. Ohjelman kokonaismenojen arvioidaan kaudella 2000–2004 olevan 708 miljoonaa euroa, josta neljän rakennerahaston osuus on 531 miljoonaa euroa (Pohjois-Irlanti 80 prosenttia – raja-alueet 20 prosenttia). Kokonaismäärärahoista on varattu 15 prosenttia rajat ylittäviin hankkeisiin. Yhdistyneen kuningaskunnan ja Irlannin pääministerit kirjoittivat 18 päivänä toukokuuta 2004 Euroopan komission puheenjohtajalle ja pyysivät yhteisön Peace-ohjelmalle myöntämien rahoitusosuuksien jatkamista kahdella vuodella (2005–2006), mitä he pitävät oleellisena rauhan ja sovinnon vahvistamiseksi. Komission puheenjohtaja Romano Prodi vastasi 16 päivänä kesäkuuta 2004, että komissio oli halukas jatkamaan näitä pyrkimyksiä. Hän lisäsi myös, että komission olisi vaikea saada läpi pyrkimyksiä vastaavia talousarvio- ja lainsäädäntöehdotuksia, ellei Eurooppa-neuvosto pysty antamaan siihen selkeää valtuutusta. Kesäkuun 17 ja 18 päivänä 2004 kokoontunut Eurooppa-neuvosto pani merkille nykyiset ongelmat Pohjois-Irlannin rauhanprosessissa ja vahvisti tukevansa kummankin hallituksen pyrkimyksiä hajautettujen toimielinten uudelleenperustamiseksi.Näiden pyrkimysten tukemiseksi Eurooppa-neuvosto kehotti komissiota tutkimaan mahdollisuutta yhdenmukaistaa Peace II -ohjelman tukitoimet vuonna 2006 päättyvien rakennerahasto-ohjelmien kanssa. 2004/0224(AVC) Ehdotus NEUVOSTON ASETUS rakennerahastoja koskevista yleisistä säännöksistä annetun asetuksen (EY) N:o 1260/1999 muuttamisesta Peace-ohjelman jatkamisen ja uusien maksumäärärahojen myöntämisen osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 161 artiklan, ottaa huomioon komission ehdotuksen[1], ottaa huomioon Euroopan parlamentin puoltavan lausunnon[2], ottaa huomioon Euroopan talous- ja sosiaalikomitean lausunnon[3], ottaa huomioon alueiden komitean lausunnon[4], sekä katsoo seuraavaa: (1) Neuvoston asetuksen (EY) N:o 1260/1999[5] 7 artiklan 4 kohdassa otetaan tavoitteen 1 osana käyttöön Pohjois-Irlantia ja Irlannin raja-alueita koskeva ohjelma, jolla pyritään tukemaan Pohjois-Irlannin rauhanprosessia aluksi neljän vuoden ajan vuodesta 2000 vuoteen 2004. (2) Brysselissä 17 ja 18 päivänä kesäkuuta 2004 kokoontunut Eurooppa-neuvosto kehotti komissiota tutkimaan mahdollisuutta yhdenmukaistaa Peace-ohjelman ja Irlannin kansainvälisen rahaston mukaiset toimenpiteet vuonna 2006 päättyvien muiden rakennerahasto-ohjelmien kanssa sekä tarkastelemaan tämän rahoitusvaikutuksia. (3) Pohjois-Irlannin rauhanprosessin vahvistaminen, johon Peace-ohjelmalla on tähän asti ollut erityinen ja tärkeä vaikutuksensa, edellyttää Euroopan yhteisön näille alueille myöntämän rahoitustuen säilyttämistä ja Peace-ohjelman jatkamista kahdella lisävuodella. (4) Tästä syystä asetus (EY) N:o 1260/1999 olisi muutettava, jotta Peace-ohjelman voimassaoloa voidaan jatkaa kahdella vuodella niin, että se päättyy samaan aikaan kuin rakennerahastojen ohjelmakausi, ON ANTANUT TÄMÄN ASETUKSEN: 1 artikla Muutetaan asetus (EY) N:o 1260/1999 seuraavasti: 1) Muutetaan 7 artikla seuraavasti: a) Korvataan 1 kohdan ensimmäisessä alakohdassa määrä ”195” määrällä ”195,1”; b) Korvataan 2 kohdan toisessa alakohdassa määrä ”135,9” määrällä ”136”; c) Korvataan 4 kohdan ensimmäisessä alakohdassa vuodet ”2000–2004” vuosilla ”2000–2006”. 2) Korvataan asetuksen (EY) N:o 1260/1999 liite I tämän asetuksen liitteellä. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE ”LIITE I RAKENNERAHASTOT Maksusitoumusmäärärahojen vuotuinen jakautuminen vuosina 2000–2006 (7 artiklan 1 kohta) (milj. euroa vuoden 1999 hintoina) [pic]” [1] EUVL C [...], [...], s. [...]. [2] EUVL C [...], [...], s. [...]. [3] EUVL C [...], [...], s. [...]. [4] EUVL C [...], [...], s. [...]. [5] EYVL L 161, 26.6.1999, s. 1, asetus sellaisena kuin se on viimeksi muutettuna vuoden 2003 liittymisasiakirjalla.